FrancophonIA/NTEU_French-Irish huggingface dataset:
French: Ils ont ainsi choisi l'unité.
Irish: Léirigh an gníomh sin gur leis an aontacht a thaobhaigh siad.
French: Ils ont choisi de se rassembler autour de nos intérêts communs.
Irish: Roghnaigh siad seasamh leis na leasanna atá i gcoiteann againn.
French: Ensemble, nous avons montré que l'Europe peut obtenir des résultats concrets pour ses citoyens, quand et là où c'est nécessaire.
Irish: I dteannta a chéile léiríomar gur féidir leis an Eoraip torthaí a bhaint amach dá saoránaigh nuair is gá sin a dhéanamh agus san áit a dteastaíonn sin.
French: Depuis lors, nous avons réussi des avancées parfois lentes mais irréversibles.
Irish: Ó shin i leith, táimid ag dul ó neart go neart gan staonadh más go mall féin é.
French: L'amélioration des perspectives économiques a joué en notre faveur.
Irish: Ba chúntach linn gur chas an taoide agus gur fhabhraigh cúrsaí eacnamaíocha dúinn.
French: Nous entrons à présent dans la cinquième année d'une reprise économique qui se fait réellement sentir dans chacun des États membres.
Irish: Tá an téarnamh eacnamaíoch ar siúl anois le cúig bliana agus tá a rian sin go deimhin ar gach Ballstát.
French: Ces deux dernières années, la croissance a été plus forte dans l'Union européenne qu'aux États-Unis.
Irish: I dtaca le fás de, tá an barr á bhaint ag an Aontas Eorpach de na Stáit Aontaithe le dhá bhliain anuas.
French: Elle se chiffre maintenant à plus de 2 % pour toute l'Union et à 2,2 % pour la zone monétaire.
Irish: Tá ráta fáis os cionn 2% san Aontas ina iomláine anois agus ráta 2.2% atá sa limistéar airgeadaíochta.
French: Le chômage est au plus bas depuis neuf ans.
Irish: Tá an ráta dífhostaíochta is ísle le naoi mbliana anuas againn.
French: Depuis le début de notre mandat, près de 8 millions d'emplois ont été créés.
Irish: Ó cuireadh tús leis an tréimhse oifige seo tá beagnach 8 milliún post cruthaithe.
French: Cela dit, je suis sûr que, si 8 millions d'emplois avaient été détruits, pour beaucoup c'eût été notre faute.
Irish: Ar a shon sin, is cinnte liom dá mba rud é go rabhthas i ndiaidh 8 milliún post a chailleadh gur orainne a leagfaí an milleán.
French: En réalité les institutions de l'Europe ont joué leur rôle en contribuant à faire en sorte que le vent tourne.
Irish: Ach rinne na hinstitiúidí Eorpacha a gcion féin leis an ngaoth a thabhairt thart.
French: Nous pouvons nous attribuer le mérite de notre plan d'investissement pour l'Europe, qui a généré jusqu'à présent 225 milliards d'euros d'investissements.
Irish: Is dúinn atá an chreidiúint ag dul as an dea-thoradh atá ar an bPlean Infheistíochta Eorpach a ghlacamar a bhfuil os cionn €225 billiún d'infheistíocht spreagtha dá bharr.
French: Il a accordé des prêts à 450 000 petites entreprises et à plus de 270 projets d'infrastructure.
Irish: Tá iasachtaí curtha ar fáil do 450,000 gnólacht beag agus do bhreis agus 270 tionscadal bonneagair.
French: Nous pouvons nous attribuer le mérite d'une action déterminée, grâce à laquelle les banques européennes ont de nouveau la force de frappe financière nécessaire pour prêter aux entreprises et leur permettre de croître et de créer des emplois.
Irish: Is dúinn atá an chreidiúint ag dul go bhfuil, a bhuí le gníomh diongbháilte, acmhainní caipitil go leor i mbainc na hEorpa athuair d'fhonn iasachtaí a thabhairt do chomhlachtaí le go dtiocfaidh fás faoi na comhlachtaí sin agus le go bhféadfaidh siad poist a chruthú.
French: Et nous avons eu le mérite d'avoir contribué à la baisse des déficits publics, qui sont passés d'un niveau de 6,6 % à un niveau de 1,6 %.
Irish: Agus is dúinn atá an chreidiúint ag dul gur íslíodh na heasnaimh phoiblí ó 6.6% go 1.6%.
French: Nous le devons à une application intelligente du Pacte de stabilité et de croissance.
Irish: De bharr úsáid chliste a bhaint as an gComhshocrú Cobhsaíochta agus Fáis is ea a d'éirigh linn sin a dhéanamh.
French: Nous exigeons une discipline budgétaire mais nous veillons à ce qu'elle ne nuise pas à la croissance.
Irish: Is mian linn go mbeadh smacht fioscach ann ach bímid cáiréiseach gan deireadh a chur leis an bhfás.
French: Cela fonctionne en fait très bien dans toute l'Union européenne - en dépit des critiques.
Irish: Tá ag éirí go maith leis an gcur chuige sin ar fud an Aontais – in ainneoin lucht a cháinte.
French: Dix ans après le déclenchement de la crise, l'Europe connaît enfin un rebond économique.
Irish: Níl ach deich mbliana ann ó tharla an ghéarchéim agus tá geilleagar na hEorpa ag teacht chuige féin faoi dheireadh.
French: Et avec lui, un regain de confiance.
Irish: Agus dá réir sin is móide ár muinín freisin.
French: Tout cela m'incite à y croire: l'Europe a de nouveau le vent en poupe.
Irish: Tuigtear dom dá bhrí sin go bhfuil sruth agus gaoth leis an Eoraip athuair.
French: De nouvelles opportunités s'ouvrent à nous, mais elles ne resteront pas ouvertes éternellement.
Irish: Tá an t-ionú ann ach ní mhairfidh sé go deo.
French: Mettons cet élan à profit, profitons de ces vents favorables.
Irish: Cuirimis an bheocht úr atá ann chun deise dúinn féin, gabhaimis an ghaoth inár seolta.
French: Et pour cela nous devons faire deux choses:
Irish: Chuige sin, ní mór dúinn dhá rud a chur i gcrích:
French: Premièrement, nous devons tenir le cap fixé l'an dernier.
Irish: Ar an gcéad dul síos, ba chóir dúinn an cúrsa a leagadh amach anuraidh a sheasamh.
French: Il nous reste encore 16 mois durant lesquels le Parlement, le Conseil et la Commission peuvent accomplir de véritables progrès.
Irish: Tá 16 mhí ann go fóill ar féidir leis an bParlaimint, an Chomhairle agus an Coimisiún dul chun cinn ceart a dhéanamh lena linn.
French: Nous devons profiter de cette période pour terminer ce que nous avons commencé à Bratislava, et mettre en œuvre notre propre programme constructif.
Irish: Is cóir dúinn leas a bhaint as an tréimhse sin chun an méid a thosaíomar sa Bhratasláiv a thabhairt chun críche agus cur lenar gealladh inár gclár oibre dearfach féin.
French: Deuxièmement, nous devons nous fixer un objectif ambitieux pour l'avenir.
Irish: Ar an dara dul síos, ba chóir dúinn an cúrsa a leagan amach don am atá romhainn.
French: Comme l'a écrit Mark Twain (je cite), quand les années auront passé, nous serons plus déçus par les choses que nous n'aurons pas faites que par celles que nous aurons faites.
Irish: Faoi mar a scríobh Mark Twain – agus is sliocht as a chuid saothair é seo – is mó an cathú a bheidh orainn amach anseo faoi na rudaí nach ndearnamar seachas na rudaí a rinneamar.
French: Le moment est venu de bâtir une Europe plus unie, plus forte, plus démocratique d'ici à 2025.
Irish: Is mithid anois Eoraip níos aontaithe, níos láidre agus níos daonlathaí a thógáil le haghaidh na bliana 2025.
French: TENIR LE CAP
Irish: AN CÚRSA A SHEASAMH
French: Alors que nous regardons vers l'avenir, nous ne pouvons pas nous laisser dévier de notre cap.
Irish: Agus sinn ag amharc romhainn is tábhachtach nach gcuirfear dár gcúrsa sinn.
French: Ensemble, nous nous sommes fixés comme objectif de parachever une union de l'énergie, une union de la sécurité, une union des marchés des capitaux, une union bancaire et un marché unique numérique.
Irish: Chuireamar romhainn Aontas Fuinnimh, Aontas Slándála, Aontas Margaí Caipitil, Aontas Baincéireachta agus Margadh Aonair Digiteach a chur i gcrích.
French: Ensemble, nous avons déjà fait bien du chemin.
Irish: Tá cuid mhór den obair sin déanta againn i gcomhar le chéile cheana féin.
French: Comme l'a confirmé le Parlement, la Commission a déjà présenté 80% des propositions promises en début de mandat.
Irish: Mar a dhearbhaigh an Pharlaimint, tá 80% de na tograí sin ar gealladh ag tús an téarma oifige go ndéanfaí iad curtha chun tosaigh ag an gCoimisiún.
French: Nous devons maintenant travailler ensemble pour que ces propositions deviennent des actes législatifs, et que ces actes se concrétisent dans la pratique.
Irish: Caithfimid oibriú as lámha a chéile anois chun dlí a dhéanamh de thograí agus gnáthamh a dhéanamh den dlí.
French: Comme toujours, certaines concessions devront être faites.
Irish: Beidh roinnt cur agus cúiteamh i gceist, mar a bhíonn i gcónaí.
French: Les propositions présentées par la Commission pour réformer notre système d'asile commun ou pour établir de nouvelles règles plus solides sur le détachement des travailleurs sont des sujets, je le sais, controversés.
Irish: Is maith is eol dom gur éirigh conspóid as na tograí ón gCoimisiún chun an Córas Comhchoiteann Tearmainn a athchóiriú agus na rialacha maidir le hOibrithe a Phostú a dhaingniú.
French: Nous obtiendrons de bons résultats si chacun bâtit sa partie du pont pour que les positions puissent se rejoindre.
Irish: Chun dea-thoradh a bhaint amach beidh ar na taobhanna uile a gcion féin a dhéanamh agus tarraingt níos gaire dá chéile.
French: Et je voudrais dire que la Commission sera ouverte au compromis, du moment que le résultat final est le bon pour l'Union et équitable pour tous ses États membres.
Irish: Is éard is mian liom a rá inniu: a fhad agus go mbeidh toradh an chomhréitigh le leas an Aontais agus cothrom i leith na mBallstát uile, beidh an Coimisiún sásta comhréiteach a dhéanamh.
French: Nous sommes maintenant prêts à soumettre les 20% d'initiatives restantes d'ici à mai 2018.
Irish: Táimid réidh anois leis an 20% de na tionscnaimh eile a chur ar an gclár faoi Bhealtaine 2018.
French: Ce matin, j'ai adressé au Président du Parlement et au Premier ministre estonien, dont je voudrais ici saluer l'action forte qu'il est en train de déployer pour ce qui est de l'Europe, une lettre d'intention précisant les priorités pour l'année à venir.
Irish: Chuir mé litir intinne ar maidin chuig Uachtarán Pharlaimint na hEorpa agus chuig Príomh-Aire na hEastóine – ar cúis mhaíte an obair mhór mhaith atá déanta aige ar son na hEorpa – litir ina bhfuil achoimre ar na tosaíochtaí le haghaidh na bliana amach romhainn.
French: Je ne vais pas et je ne peux pas vous énumérer ici toutes ces propositions, mais permettez-moi d'en mentionner cinq qui sont particulièrement importantes.
Irish: Ní thabharfaidh mé liosta de na tograí ar fad anseo, ná ní thiocfadh liom sin a dhéanamh, ach luafaidh mé, mura miste libh, cúig cinn a bhfuil tábhacht ar leith leo.
French: Premièrement, je voudrais que nous renforcions encore notre programme commercial européen.
Irish: Ar an gcéad dul síos, ba mhaith liom go neartóimis an clár oibre i leith trádáil Eorpach.
French: L'Europe est ouverte au commerce, oui.
Irish: Is fíor gan aon agó: tá an Eoraip réidh chun gnó a dhéanamh.
French: Mais réciprocité il doit y avoir.
Irish: Ach ní mór cómhalartacht a bheith ann.
French: Il faudra que nous obtenions autant que ce que nous donnons.
Irish: Caithfimid rud a fháil ar an rud a thugaimid uainn.
French: Le commerce n'est pas un concept abstrait.
Irish: Ní rud teibí í an trádáil.
French: Le commerce, ce sont des emplois, ce sont de nouvelles opportunités pour les entreprises européennes, grandes ou petites.
Irish: Baineann an trádáil le poist, le deiseanna nua a chruthú do chomhlachtaí na hEorpa, idir bheag agus mhór.
French: Chaque milliard d'exportations en plus représente 14 000 emplois supplémentaires en Europe.
Irish: In aghaidh gach €1 billiún breise a easpórtálaimid, cruthaítear 14,000 post breise san Aontas Eorpach.
French: Le commerce, c'est l'exportation de nos normes sociales et environnementales, et de nos normes en matière de protection des données ou de sécurité alimentaire.
Irish: Baineann an trádáil lenár gcaighdeáin a easpórtáil, idir chaighdeáin shóisialta agus comhshaoil, agus cheanglais maidir le cosaint sonraí agus sábháilteacht bia.
French: L'Europe a toujours été un espace économique attirant.
Irish: Bhí an Eoraip riamh ina háit tharraingteach ó thaobh gnó de.
French: Mais depuis l'an dernier, j'observe que nos partenaires du monde entier se pressent à notre porte pour conclure des accords commerciaux avec nous.
Irish: Ach, le bliain anuas, tá comhpháirtithe ar fud an domhain ar bior ag iarraidh comhaontuithe trádála a thabhairt i gcrích linn.
French: Grâce à l'aide de votre Parlement, nous venons de conclure avec le Canada un accord commercial qui s'appliquera de manière provisoire à compter de la semaine prochaine.
Irish: Le cuidiú ón bParlaimint seo, táimid tar éis comhaontú trádála a thabhairt i gcrích le Ceanada agus beidh sé i bhfeidhm go sealadach ón tseachtain seo chugainn ar aghaidh.
French: Nous avons trouvé un accord politique avec le Japon sur un futur partenariat économique.
Irish: Tá comhaontú polaitiúil déanta againn leis an tSeapáin maidir le comhpháirtíocht eacnamaíoch san am atá amach romhainn.
French: Et, d'ici la fin de l'année, nous avons de bonnes chances de faire de même avec le Mexique et les pays d'Amérique du Sud.
Irish: Ina theannta sin, tá seans maith ann go ndéanfaimid amhlaidh le Meicsiceo agus le tíortha i Meiriceá Theas faoi dheireadh na bliana.
French: Aujourd'hui, nous proposons d'ouvrir des négociations commerciales avec l'Australie et la Nouvelle-Zélande.
Irish: Inniu féin, táimid ag beartú caibidlíocht trádála a chur ar bun leis an Astráil agus an Nua-Shéalainn.
French: Je voudrais que tous ces accords soient finalisés d'ici la fin de ce mandat.
Irish: Is mian liom go dtabharfaí na comhaontuithe sin uile i gcrích faoi dheireadh an téarma oifige seo.
French: Et je tiens à ce qu'ils soient négociés dans la plus grande transparence.
Irish: Agus is mian liom go mbeadh an chaibidlíocht ina leith chomh trédhearcach agus is féidir.
French: L'ouverture aux échanges doit aller de pair avec une transparence accrue de nos processus décisionnels.
Irish: Ní mór córas oscailte ceaptha beartas a bheith ann má bhíonn trádáil oscailte ann.
French: Le Parlement européen aura le dernier mot sur l'ensemble des accords commerciaux.
Irish: Is ag Parlaimint na hEorpa a bheidh an focal deiridh ar na comhaontuithe trádála uile.
French: Dorénavant, la Commission publiera l'intégralité des projets de mandats de négociation qu'elle présentera au Conseil.
Irish: As seo amach foilseoidh an Coimisiún na dréacht-sainorduithe caibidlíochta uile a chuirfimid faoi bhráid na Comhairle.
French: Les citoyens ont le droit de savoir ce que propose la Commission.
Irish: Tá an ceart ag na saoránaigh a fhios a bheith acu cad atá an Coimisiún a bheartú.
French: Je voudrais dire une fois pour toutes: nous ne sommes pas des partisans naïfs du libre-échange.
Irish: Deirim libh den turas deireanach: ní saorthrádálaithe saonta sinn.
French: L'Europe doit toujours défendre ses intérêts stratégiques.
Irish: Déanfaidh an Eoraip a leasanna straitéiseacha a chosaint i gcónaí.
French: C'est la raison pour laquelle nous proposons aujourd'hui un nouveau cadre de l'UE sur l'examen des investissements – "investment screening" en anglais.
Irish: Sin an fáth a bhfuilimid ag moladh inniu clár nua de chuid an Aontais le haghaidh scagadh infheistíochtaí.
French: Il est de notre responsabilité politique de savoir ce qui se passe chez nous afin d'être en mesure, si besoin en était, de protéger notre sécurité collective.
Irish: Tá an fhreagracht pholaitiúil orainn a fhios a bheith againn cad atá ar siúl ar leac an dorais againn féin chun gur féidir linn an tslándáil choiteann a chosaint, más gá.
French: Deuxièmement, la Commission voudrait rendre notre industrie plus forte et plus compétitive.
Irish: Ar an dara dul síos, is mian leis an gCoimisiún an tionsclaíocht san Aontas a dhéanamh níos láidre agus níos iomaíche.
French: C'est en particulier vrai pour ce qui concerne notre base industrielle et les 32 millions de travailleurs qui en constituent la colonne vertébrale.
Irish: Baineann sin go háirithe leis an mbonn monaraíochta san Eoraip agus leis an 32 mhilliún oibrí arb iad cnámh droma na monaraíochta iad.
French: Ce sont eux qui fabriquent les produits de toute première classe - nos voitures, par exemple - auxquels nous devons notre avance par rapport à d'autres.
Irish: Déanann siad táirgí den chéad scoth, gluaisteáin, mar shampla, a thugann buntáiste ar leith dúinn.
French: Je suis fier de notre industrie automobile.
Irish: Táim bródúil as an tionscal gluaisteán atá againn san Eoraip.
French: Mais je suis choqué quand clients et consommateurs sont sciemment et intentionnellement trompés.
Irish: Ach goilleann sé go mór orm nuair a chuirtear tomhaltóirí amú d'aon turas.
French: J'invite l'industrie automobile à faire amende honorable et à corriger le tir.
Irish: Agus iarraim ar thionscal na ngluaisteán an fhírinne a insint agus an scéal a chur ina cheart.
French: Au lieu de chercher à tromper et à induire en erreur, les constructeurs devraient investir dans les voitures propres qui sont celles de demain.
Irish: In ionad lúba ar lár a lorg, ba cheart dóibh infheistíocht a dhéanamh i ngluaisteáin ghlana an lae amárach.
French: Nous présentons, Mesdames et Messieurs les députés, aujourd'hui même une nouvelle stratégie industrielle qui permettra à notre industrie de rester ou de devenir le numéro un en matière d'innovation, de numérisation et de décarbonisation.
Irish: A Chomhaltaí Onóracha, cabhróidh an Straitéis Beartais Tionsclaíochta nua atáimid a chur i láthair inniu le tionscail na hEorpa fanacht ar thús cadhnaíochta nó bheith ar thús cadhnaíochta ó thaobh nuálaíochta, digitiú agus dícharbónú de.
French: Troisièmement, je voudrais que l'Europe soit à l'avant-garde de la lutte contre le changement climatique.
Irish: Ar an tríú dul síos, is mian liom gurb í an Eoraip atá ina ceannaire maidir leis an t-athrú aeráide a chomhrac.
French: L'année dernière, nous avons fixé des normes climatiques globales avec la ratification de l'accord de Paris ici même, dans cette assemblée.
Irish: Leagamar síos anuraidh rialacha domhanda an chluiche nuair a daingníodh Comhaontú Pháras sa Teach seo féin.
French: Face à l'affaissement des ambitions dont font preuve les États-Unis, l'Europe doit faire en sorte de rendre grande la planète, qui est la patrie indivisible de l'humanité toute entière.
Irish: Agus an uaillmhian ag cliseadh sna Stáit Aontaithe, ní mór don Eoraip a chinntiú go ndéanfar pláinéad iontach den domhan arís.
French: La Commission présentera sous peu une proposition de réduction des émissions de carbone dans le secteur des transports.
Irish: Cuirfidh an Coimisiún tograí i láthair go luath chun astaíochtaí carbóin na hearnála iompair a laghdú.
French: Au cours des dernières années, nous avons fait des progrès notables dans la sécurisation de l'internet.
Irish: Le blianta beaga anuas, rinneamar dul chun cinn nach beag i leith Eorpaigh a choinneáil sábháilte ar líne.
French: De nouvelles règles, proposées par la Commission, protégeront nos droits de propriété intellectuelle, notre diversité culturelle et nos données à caractère personnel.
Irish: Déanfaidh rialacha nua a chuir an Coimisiún chun tosaigh ár maoin intleachtúil, ár n-éagsúlacht chultúrtha agus ár sonraí pearsanta a chosaint.
French: Nous avons intensifié la lutte contre la propagande terroriste et la radicalisation en ligne.
Irish: Tá dlús curtha againn leis an gcomhrac i gcoinne bolscaireacht sceimhlitheoirí agus radacú ar líne.
French: Mais l'Europe reste mal équipée face aux cyberattaques.
Irish: Ach níl an Eoraip chomh hábalta sin fós ó thaobh cibear-ionsaithe de.
French: Les cyberattaques sont parfois plus dangereuses pour la stabilité des démocraties et des économies que les fusils et les chars.
Irish: Uaireanta is contúirtí cibear-ionsaithe ná gunnaí agus tancanna ag cobhsaíocht daonlathas agus geilleagar.
French: Rien que l'année dernière, on a enregistré plus de 4 000 attaques par rançongiciel et 80% des entreprises européennes ont connu au moins un incident lié à la cybersécurité.
Irish: Rinneadh breis agus 4,000 ionsaí le bogearraí éirice in aghaidh an lae anuraidh agus bhí fadhb chibearshlándála ar a laghad aon uair amháin i rith na bliana sin ag 80% de chomhlachtaí an Aontais.
French: Les cyberattaques ne connaissent pas de frontières; elles n'épargnent personne.
Irish: Ní chuirfidh aon teorainn tíre bac le cibear-ionsaithe feasta agus níl aon duine saor ó chontúirt.
French: C'est pourquoi la Commission propose aujourd'hui de nouveaux outils, et notamment une Agence européenne de cybersécurité, pour mieux nous défendre contre ces attaques.
Irish: Sin an fáth a bhfuil an Coimisiún ag beartú uirlisí nua inniu, Gníomhaireacht Eorpach Chibearshlándála san áireamh, chun cuidiú a thabhairt sinn a chosaint ar na hionsaithe sin.
French: Cinquièmement: la migrationdoit rester sur notre radar.
Irish: Ar an gcúigiú dul síos, ní cóir dúinn ár súile a bhaint den imirce.
French: Même si les questions gravitant autour de la migration ont souvent suscité débats et polémiques, nous sommes parvenus à faire de réels progrès sur de nombreux plans.
Irish: D'ainneoin na díospóireachta agus na conspóide ina leith, d'éirigh linn dul chun cinn ceart a dhéanamh, má b'easnamhach féin é i gcuid mhór réimsí.
French: Aujourd'hui, nous protégeons nos frontières extérieures de façon plus efficace.
Irish: Táimid ag cosaint teorainneacha seachtracha na hEorpa ar dhóigh níos éifeachtaí anois.
French: Plus de 1 700 officiers du nouveau corps de garde-frontières et garde-côtes soutiennent maintenant les 100 000 garde-frontières nationaux des États membres et patrouillent notamment en Grèce, en Italie, en Bulgarie et en Espagne.
Irish: Tá os cionn 1,700 oifigeach as an nGarda Teorann agus Cósta Eorpach nua ag cuidiú anois le 100,000 garda teorann náisiúnta na mBallstát patról a dhéanamh in áiteanna ar nós na Gréige, na hIodáile, na Bulgáire agus na Spáinne.
French: Nous avons des frontières communes mais les Etats qui sont en première ligne du fait de leur situation géographique ne doivent pas être les seuls responsables de leur protection.
Irish: Tá comhtheorainneacha againn ach ní féidir cosaint na gcomhtheorainneacha sin a fhágáil faoi na Ballstáit atá suite ar an líne thosaigh.
French: Frontières communes et protection commune doivent aller ensemble.
Irish: Ní fiú comhtheorainneacha a bheith ann gan chomhchosaint.
French: Nous sommes parvenus à endiguer les flux de migrants irréguliers, sources de grande inquiétude dans de nombreux pays.
Irish: D'éirigh linn cosc a chur ar na sreabha neamhrialta imirceacha bhí ina gcúis mhór imní do chuid mhór daoine.
French: Nous avons réduit de 97% le nombre des arrivées irrégulières en Méditerranée orientale grâce à l'accord que nous avons conclu avec la Turquie.
Irish: Tríd an gcomhaontú atá againn leis an Tuirc, chuireamar laghdú 97% ar an líon daoine a bhí ag teacht isteach go neamhrialta trí Oirthear na Meánmhara.
French: Et, cet été, nous avons réussi à mieux contrôler la route de la Méditerranée centrale: les arrivées y ont diminué de 81% en août par rapport au même mois de l'année dernière.
Irish: Agus, an samhradh seo, d'éirigh linn níos mó smachta a chur ar bhealach Lár na Meánmhara: tháinig laghdú 81% ar an líon imirceach a tháinig isteach i mí Lúnasa i gcomórtas leis an mí chéanna anuraidh.
French: De cette manière, nous avons considérablement réduit le nombre des vies humaines perdues en Méditerranée.
Irish: Dá thairbhe sin, chuireamar laghdú ollmhór ar líon na mbásanna sa Mheánmhuir.
French: Je ne peux pas parler de migration sans rendre un hommage appuyé à l'Italie pour sa persévérance et sa générosité.
Irish: Ní féidir liom trácht ar an imirce gan moladh mór a thabhairt don Iodáil as an tsíorobair uasal atá déanta aici.
French: Pendant les mois d'été, la Commission a travaillé en toute harmonie avec le Premier ministre italien, mon ami Paolo Gentiloni, et son gouvernement.
Irish: An samhradh seo a d'imigh tharainn d'oibrigh an Coimisiún i ndlúthchomhar le Príomh-Aire na hIodáile, mo chara Paolo Gentiloni, agus lena rialtas chun an cás a fheabhsú.
French: Nous l'avons fait et nous continuerons à le faire parce que, en Méditerranée, l'Italie sauve l'honneur de l'Europe.
Irish: Rinneamar amhlaidh – agus coinneoimid orainn á dhéanamh sin – toisc go bhfuil clú na hEorpa á chosaint ag an Iodáil sa Mheánmhuir.
French: Nous devons aussi et de toute urgence améliorer les conditions de vie des réfugiés en Libye.
Irish: Ní mór dúinn dálaí maireachtála na n-imirceach sa Libia a fheabhsú freisin gan mhoill.
French: Je suis atterré par les conditions inhumaines qui prévalent dans les centres de rétention ou d'accueil.
Irish: Cuireann na dálaí mídhaonna in ionaid choinneála agus ghlactha uafás orm.
French: Ici, l'Europe a une responsabilité, mais une responsabilité collective, et la Commission agira de concert avec les Nations unies pour mettre fin à cette situation scandaleuse qui ne peut durer.
Irish: Tá freagracht ar an Eoraip – comhfhreagracht ó cheart – agus oibreoidh an Coimisiún i gcomhar leis na Náisiúin Aontaithe chun deireadh a chur leis an gcás scannalach seo nach féidir ligean dó leanúint ar aghaidh.
French: Même si cela m'attriste de voir que tous nos États membres ne montrent pas le même degré de solidarité, l'Europe prise dans son ensemble a continué à faire preuve de solidarité.
Irish: Cé gurb oth liom a rá nach bhfuil an dlúthpháirtíocht roinnte go cothrom ar na Ballstáit uile, ní bhaineann sin den dlúthpháirtíocht atá á léiriú fós san Eoraip ina hiomláine.
French: L'Europe, contrairement à ce qui est dit, n'est pas une forteresse et ne doit jamais le devenir.
Irish: Ní daingean í an Eoraip, d'ainneoin an méid a deir roinnt daoine, agus ní mór a chinntiú nach mbeidh sí ina daingean riamh.
French: L'Europe est et restera le continent de la solidarité où doivent pouvoir trouver refuge ceux qui sont poursuivis pour des raisons inacceptables.
Irish: Is í an Eoraip mór-roinn na dlúthpháirtíochta, is féidir leo siúd atá ag teitheadh ón ngéarleanúint dídean a fháil inti, agus ní mór di coinneáil leis sin.
French: Je suis particulièrement fier des jeunes Européens qui se portent volontaires pour donner des cours de langue aux réfugiés syriens ou de tous ces jeunes qui, par milliers, se sont mis au service de notre nouveau corps européen de solidarité.
Irish: Tá bród ar leith orm as na hEorpaigh óga atá ag tabhairt cúrsaí teanga go deonach do dhídeanaithe as an tSiria nó na mílte duine óg sa bhreis air sin atá ag obair sa Chór Dlúthpháirtíochta nua againn.
French: Ces jeunes-là donnent vie et couleur à la solidarité européenne.
Irish: A bhuí leis na daoine óga sin tá an dlúthpháirtíocht Eorpach beo slán.
French: Mais nous devons redoubler d'efforts.
Irish: Ach caithfimid cur go mór lenár n-iarrachtaí anois.
French: À la fin du mois, la Commission présentera une nouvelle série de propositions centrées sur les retours, la solidarité avec l'Afrique et l'ouverture de voies de migration légales.
Irish: Ag deireadh na míosa, cuirfidh an Coimisiún i láthair sraith tograí a bheidh dírithe ar fhilleadh, ar an dlúthpháirtíocht leis an Afraic agus ar bhealaí dleathacha a oscailt.
French: Concernant plus particulièrement les retours, je voudrais répéter que les personnes qui ne sont pas en droit de séjourner en Europe doivent regagner leur pays d'origine.
Irish: Maidir le daoine a chur ar ais, is mian liom a rá go soiléir nach mór na daoine sin nach bhfuil aon cheart acu fanacht san Eoraip a chur ar ais chuig a dtír thionscnaimh.
French: Alors que seulement 36% des migrants en situation irrégulière sont renvoyés, il est évident que nous devons considérablement intensifier notre effort et notre action en la matière.
Irish: Ós rud é nach gcuirtear ar ais ach 36% d'imircigh neamhrialta, is léir gur gá dúinn dlús mór a chur leis an obair sin.
French: C'est seulement de cette manière que l'Europe pourra faire preuve de solidarité à l'égard des réfugiés qui ont réellement besoin de protection.
Irish: Sin an t-aon bhealach amháin le bheith in ann dlúthpháirtíocht a léiriú leis na dídeanaithe a bhfuil cosaint de dhíth orthu dáiríre.
French: La solidarité ne peut pas être une affaire exclusivement intra-européenne.
Irish: Ní leor é an dlúthpháirtíocht a léiriú laistigh den Eoraip amháin.
French: Notre fonds fiduciaire pour l'Afrique, doté d'une enveloppe de 2,7 milliards d'euros, ouvre des possibilités d'emploi partout sur le continent africain.
Irish: Tá an Ciste Iontaobhais Éigeandála don Afraic, ciste ar fiú €2.7 billiún é, ag cruthú deiseanna fostaíochta ar fud na mór-roinne sin.
French: Mais, alors que le budget de l'UE a assumé le gros du financement, la contribution de tous nos États membres réunis ne s'élève qu'à 150 millions d'euros.
Irish: Baineadh formhór an airgid as buiséad an Aontais ach níor thug ár mBallstáit uile le chéile ach €150 milliún uathu go dtí seo ar a shon sin.
French: Le fonds atteint maintenant ses limites.
Irish: Tá an Ciste á ídiú faoi láthair.
French: Nous connaissons ou nous devrions connaître les risques d'une pénurie de financement: en 2015, de nombreux migrants ont voulu rejoindre l'Europe quand et parce que les fonds du Programme alimentaire mondial de l'ONU se sont épuisés.
Irish: Tá a fhios againn – nó ba cheart a fhios a bheith againn – cé na contúirtí atá le ganntanas maoiniúcháin – thug cuid mhór imirceach aghaidh ar an Eoraip in 2015 nuair a tháinig deireadh le ciste Chlár Domhanda Bia na Náisiún Aontaithe.
French: J'invite donc les États membres à joindre le geste à la parole et à veiller à ce que le fonds fiduciaire pour l'Afrique ne connaisse pas le même sort.
Irish: Iarraim ar na Ballstáit uile beart a dhéanamh de réir a mbriathair agus a chinntiú nach mbeidh an deireadh céanna leis an gCiste Iontaobhais don Afraic.
French: Le risque est grand.
Irish: Is mór an baol atá ann.
French: Nous allons aussi travailler à l'ouverture de voies de migration légales.
Irish: Déanfaimid obair freisin i dtaca le bealaí dleathacha a oscailt.
French: La migration irrégulière ne s'arrêtera que lorsque les migrants auront une autre option que d'entreprendre un voyage périlleux.
Irish: Ní bheidh deireadh leis an imirce neamhrialta mura mbeidh fíor-rogha mhalartach ann ar thurais chontúirteacha.
French: Nous sommes sur le point de réinstaller 22 000 réfugiés venant de Turquie, de Jordanie et du Liban et je m'associe à l'appel lancé par le haut-commissaire des Nations unies pour les réfugiés pour réinstaller 40 000 autres réfugiés originaires de Libye et des pays voisins.
Irish: Tá chóir a bheith 22,000 dídeanaí as an Tuirc, an Iordáin agus an Liobáin athlonnaithe againn agus táim i bhfabhar an iarratais ó Ard-Choimisinéir na Náisiún Aontaithe le haghaidh Dídeanaithe go n-athlonnófaí 40,000 dídeanaí eile as an Libia agus na tíortha máguaird.
French: Pour le reste, l'Europe est un continent qui vieillit, raison de plus pour le doter d'un système de migration légale qui est une nécessité incontournable.
Irish: San am céanna, is den deargriachtanas an imirce dhleathach a bheith i réim san Eoraip ós mór-roinn í atá ag dul anonn in aois.
French: C'est la raison pour laquelle la Commission a fait des propositions pour faciliter l'accès des migrants à la carte bleue européenne, et je vous remercie le Parlement de son soutien à cet égard.
Irish: Sin an fáth ar chuir an Coimisiún síos tograí maidir le Cárta Gorm chun é a dhéanamh níos fusa d'imircí oilte an Eoraip a bhaint amach.
French: Monsieur le Président, Mesdames et Messieurs,
Irish: A Uachtaráin, a Dhaoine Uaisle,
French: Je n'ai mentionné que quelques-unes des initiatives que nous souhaitons et devons mettre en place au cours des seize prochains mois.
Irish: Níor luaigh mé ach roinnt bheag de na tionscnaimh is mian linn agus is éigean dúinn a thabhairt chun críche sna sé mhí dhéag amach romhainn.
French: Mais cela ne suffira pas pour regagner le cœur et l'esprit des Européens.
Irish: Ach níor leor sin ann féin chun croí agus intinn mhuintir na hEorpa a tharraingt chugainn arís.
French: Nous devons maintenant fixer un cap pour l'avenir.
Irish: Seo an t-am leis an gcúrsa atá amach romhainn a tharraingt ar chairt.
French: Ces scénarii ont été débattus, parfois de manière superficielle, parfois avec virulence.
Irish: Pléadh na cásanna sin ar nós cuma liom uaireanta nó go teasaí uaireanta eile.
French: Ils ont été analysés et même parfois complètement décortiqués.
Irish: Rinneadh na cásanna a ghrinnscrúdú agus cuid den ábhar iontu a shracadh as a chéile.
French: Je m'en félicite car c'était exactement le but recherché.
Irish: Is maith sin – chuige sin go díreach a ceapadh iad.
French: J'ai voulu lancer ainsi un processus qui permette aux Européens de déterminer eux-mêmes leur propre voie pour l'avenir.
Irish: Is é a bhí uaim próiseas a chur ar bun lena dtoghfadh na hEorpaigh bealach chun tosaigh dóibh féin agus a dtodhchaí féin.
French: L'avenir de l'Europe ne peut pas être dicté par ses seuls dirigeants.
Irish: Ní féidir todhchaí na hEorpa a shocrú i bhforógra.
French: Il ne peut être que l'aboutissement d'un débat démocratique débouchant sur un large consensus.
Irish: Ní mór an cinneadh a dhéanamh trí phlé daonlathach, agus, ar deireadh, trí chomhaontú leitheadach.
French: Cette assemblée y a activement contribué avec ses trois ambitieuses résolutions sur l'avenir de l'Europe, dont je remercie tout particulièrement les rapporteurs.
Irish: Bhí an Teach seo gníomhach san obair sin; mhol sé trí rún ardaidhmeannacha faoi thodhchaí na hEorpa agus is mian liom mo bhuíochas a chur in iúl do na rapóirtéirí ina leith sin.
French: Mes remerciements vont également à tous les collègues qui ont participé aux plus de 2 000 événements publics que la Commission a organisés depuis mars un peu partout en Europe.
Irish: Ina cheann sin, is mian liom buíochas a ghabháil leis na comhghleacaithe uile a ghlac páirt sna himeachtaí poiblí – breis agus 2,000 imeacht san iomlán – a reáchtáil an Coimisiún ó bhí mí an Mhárta ann.
French: Le moment est venu de tirer les premières conclusions de ce débat.
Irish: Seo an t-am leis na chéad tátail a bhaint as an bplé sin.
French: Je voudrais aujourd'hui vous présenter ma vision des choses: mon sixième scénario personnel, si vous voulez.
Irish: Ba mhaith liom mo thuairim féin a roinnt libh anseo inniu: 'cás a sé' seo agam féin, mura miste dom sin a thabhairt air.
French: Ce scénario est le fruit de dizaines d'années d'expérience personnelle.
Irish: Tá an cás seo bunaithe ar bhlianta fada de mo thaithí féin.
French: Toute ma vie, j'ai vécu, lutté et travaillé pour le projet européen.
Irish: Tá an tionscadal Eorpach de dhlúth agus d'inneach i mo shaol le mo lá.
French: J'ai été témoin et acteur de bons et de mauvais moments.
Irish: Tá dea-laethanta agus drochlaethanta feicthe agus caite agam.
French: J'ai occupé bon nombre de sièges autour de la table de négociation: en tant que ministre, Premier ministre, président de l'Eurogroupe, et maintenant président de la Commission.
Irish: Is iomaí taobh den bhord ar shuigh mé orthu: mar Aire, mar Phríomh-Aire, mar Uachtarán an Ghrúpa Euro, agus anois mar Uachtarán an Choimisiúin.
French: J'étais là, à Maastricht, Amsterdam, Nice et Lisbonne, quand notre Union évoluait et s'élargissait.
Irish: Bhí mé i láthair in Maastricht, in Amstardam, in Nice agus i Liospóin de réir mar a bhí an tAontas seo againne ag forbairt agus ag méadú.
French: Je me suis toujours battu pour l'Europe.
Irish: Throid mé i gcónaí ar son na hEorpa.
French: J'ai parfois souffert à cause de l'Europe.
Irish: D'fhulaing mé as siocair na hEorpa ar uairibh.
French: Et même désespéré de l'Europe.
Irish: Agus bhí an t-éadóchas i ngreim ionam, go fiú, as a siocair.
French: Avec l'Union européenne, j'ai aussi traversé des hauts et des bas, mais je n'ai jamais perdu cet amour de l'Europe.
Irish: Níor chaill mé riamh, olc agus maith, an grá atá agam don Eoraip.
French: Car, c'est bien connu, il n'y pas d'amour sans déconvenue, en tout cas très rarement.
Irish: Ach, mar is eol dúinn uile, is annamh a bhíonn an grá gan an crá ina orlaí tríd.
French: Alors il faut aimer l'Europe, parce que dans ce monde troublé, l'Europe et l'Union européenne ont réussi une performance unique, imposer la paix à l'intérieur et la paix à l'extérieur de ses frontières.
Irish: An grá don Eoraip mar gur bhain an Eoraip agus an tAontas Eorpach rud amach nach bhfuil le fáil in aon áit eile ar an saol achrannach seo: síocháin laistigh agus lasmuigh den Eoraip.
French: Et la prospérité si ce n'est pour tous, en tout cas pour un grand nombre.
Irish: Lear mór daoine a bheith faoi rachmas, mura féidir é a dhéanamh go fóill do chách.
French: UNE UNION DE VALEURS
Irish: AONTAS BUNAITHE AR LUACHANNA
French: Être attaché aux mêmes valeurs, nous apporte un sentiment d'appartenance.
Irish: Is cuma nó compás na luachanna atá againn.
French: C'est pourquoi mon sixième scénario repose sur trois piliers, trois principes inébranlables: la liberté, l'égalité et l'état de droit.
Irish: Is ar an ábhar sin atá an séú cás féideartha agam bunaithe ar thrí phrionsabal bhunúsacha dhaingne: an tsaoirse, an comhionannas agus an smacht reachta.
French: L'Europe est d'abord une union de la liberté.
Irish: Ar an gcéad dul síos, Aontas ina bhfuil an tsaoirse i réim, is é atá againn san Eoraip.
French: De la liberté face à l'oppression et à la dictature que notre continent, surtout les pays d'Europe centrale et orientale, ont hélas trop bien connus.
Irish: Táimid saor ón ansmacht agus ón deachtóireacht a theagmhaigh linn go rómhinic san am atá caite, go mór mór i dtíortha i Lár agus in Oirthear na hEorpa faraor.
French: Ce sont des valeurs sur lesquelles s'est construite notre Union.
Irish: Is ar bhonn na saoirsí sin a tógadh an tAontas seo againne.
French: Mais la liberté ne tombe pas du ciel.
Irish: Ní ón spéir anuas a thagann an tsaoirse chugainn.
French: Nous devons nous battre pour qu'elle triomphe.
Irish: Ní foláir troid ar a son.
French: Cela veut dire l'égalité entre ses membres, grands ou petits, de l'Est ou de l'Ouest, du Nord ou du Sud.
Irish: Comhionannas idir na Ballstáit, cibé acu beag nó mór iad, cibé acu thoir nó thiar, theas nó thuaidh iad.
French: L'Europe doit respirer avec ses deux poumons, avec celui de l'est et avec celui de l'ouest.
Irish: Ná bíodh amhras dá laghad oraibh faoi seo – síneann an Eoraip ó Vigo go Varna.
French: Sinon notre continent s'essouffle.
Irish: Ón Spáinn go dtí an Bhulgáir.
French: Dans une Union où tous sont égaux, il ne peut y avoir de citoyens de seconde classe.
Irish: Ós comhionann dúinn uile san Aontas, ní ceadmhach saoránaigh den dara grád a bheith ann.
French: Pas de si, ni de mais qui tiennent.
Irish: Ná bíodh má ná ach ar bith ag aon duine faoi sin.
French: C'est la raison pour laquelle nous travaillons avec tous les États membres pour soutenir leurs efforts de vaccination sur le plan national.
Irish: Sin é an fáth a bhfuilimid ag obair i gcomhar leis na Ballstáit ar fad chun tacú lena gcláir náisiúnta vacsaínithe.
French: En Europe on ne peut pas accepter des morts quand elles peuvent être évitées.
Irish: Ná tarlaíodh tuilleadh básanna inseachanta san Eoraip feasta!
French: Dans une Union où tous sont égaux, il ne peut y avoir de travailleurs de seconde classe.
Irish: Ós comhionann dúinn uile san Aontas, ní ceadmhach oibrithe den dara grád a bheith ann.
French: Ceux qui font le même travail, sur un même lieu, doivent toucher le même salaire.
Irish: Ba cheart an pá céanna a thabhairt d'oibrithe as an obair chéanna a dhéanamh san áit oibre chéanna.
French: Les propositions de la Commission sur le détachement des travailleurs visent à assurer cet objectif.
Irish: Is ar an ábhar sin a mhol an Coimisiún rialacha nua maidir le hoibrithe a phostú.
French: Nous devrions faire en sorte que toutes les règles de l'UE en matière de mobilité des travailleurs soient mises en œuvre de manière juste, simple et efficace par un nouvel organisme européen d'inspection et d'application des règles.
Irish: Is ceart dúinn a chinntiú go gcuirfear comhlacht nua cigireachta agus forfheidhmiúcháin Eorpach ar bun d'fhonn rialacha uile an Aontais maidir le soghluaisteacht an lucht saothair a chur i bhfeidhm ar dhóigh chóir shimplí éifeachtach.
French: Il est absurde de disposer d'une Autorité bancaire pour faire appliquer les normes bancaires, mais pas d'une Autorité commune du travail pour veiller au respect de l'équité dans notre marché unique.
Irish: Níl ciall ná réasún leis go bhfuil Údarás Baincéireachta ann le deimhin a dhéanamh de go bhfuil na caighdeáin bhaincéireachta á gcur i bhfeidhm ach nach ann d'Údarás Saothair comhchoiteann le cothromaíocht sa mhargadh aonair a chinntiú.
French: Nous allons créer une telle autorité.
Irish: Cuirfimid an t-údarás saothair sin ar bun.
French: Dans une Union où tous sont égaux, il ne peut pas non plus y avoir de consommateurs de seconde classe.
Irish: Ós comhionann dúinn uile san Aontas, ní ceadmhach tomhaltóirí den dara grád a bheith ann ach chomh beag.
French: Je ne peux accepter que dans certaines régions d'Europe, en Europe centrale et orientale, les gens se voient proposer des produits alimentaires de moindre qualité que dans d'autres pays, sous des marques et des emballages pourtant identiques.
Irish: Ní bheidh aon ghlacadh agam leis go ndíoltar bia le daoine in áiteanna áirithe san Eoraip, i Lár agus in Oirthear na hEorpa,atá ar chaighdeán níos ísle ná an bia a dhíoltar le daoine i dtíortha eile, cé gurb ionann pacáistiú agus brandáil dóibh.
French: La réglementation de l'UE interdit déjà ce genre de pratiques.
Irish: Faoi dhlí an Aontais tá cosc cheana féin ar chleachtais den sórt sin.
French: Il nous reste à renforcer les moyens dont disposent les autorités nationales pour réprimer ces pratiques illégales partout où elles sont constatées.
Irish: Agus ní foláir dúinn cumhachtaí níos mó a thabhairt do na húdaráis náisiúnta anois ionas go bhféadfaidh siad deireadh a chur leis na cleachtais neamhdhleathacha sin nuair is ann dóibh.
French: Troisièmement : En Europe, la force du droit a remplacé la règle du plus fort.
Irish: Ar an tríú dul síos, san Eoraip is amhlaidh a chloíonn ceart neart; ní neart gan cheart atá i réim inti a thuilleadh.
French: Cela signifie que l'autorité de la loi est garantie par un pouvoir judiciaire indépendant.
Irish: Má tá an smacht reachta i réim beidh breithiúna neamhspleácha ann leis an dlí agus an ceart a chaomhnú.
French: Appartenir à une Union fondée sur l'état de droit, cela veut dire qu'il faut savoir accepter et respecter un jugement.
Irish: Má tá cónaí ort in Aontas atá bunaithe ar an smacht reachta ní foláir duit géilleadh do bhreithiúnas críochnaitheach agus é a urramú.
French: Nos États membres ont accordé à la Cour de justice de l'Union européenne la compétence pour statuer en dernier ressort.
Irish: Chinn na Ballstáit gur ag Cúirt Bhreithiúnais an Aontais Eorpaigh a bheadh an dlínse chríochnaitheach.
French: Les jugements de la Cour de justice européenne doivent donc être respectés dans tous les cas.
Irish: Ní foláir don uile dhuine breitheanna na Cúirte sin a urramú.
French: Ne pas le faire ou saper l'indépendance des juridictions nationales, revient à déposséder les citoyens de leurs droits fondamentaux.
Irish: I gcás ina mbainfear an bonn uathu nó ina gcuirfear neamhspleáchas na gcúirteanna náisiúnta de dhroim seoil, fágfar na saoránaigh féin in éagmais a gceart bunúsach.
French: L'état de droit n'est pas une option dans l'Union européenne.
Irish: San Aontas Eorpach ní rogha é an smacht reachta.
French: C'est une obligation.
Irish: Ní féidir déanamh dá cheal.
French: Notre Union n'est pas un État mais elle doit être une communauté de droit.
Irish: Ní stát é an tAontas seo againne; comhphobal dlí a chaithfidh a bheith ann, áfach.
French: UNE UNION PLUS UNIE
Irish: AONTAS NÍOS AONTAITHE
French: Ces trois principes, – liberté, égalité et état de droit – doivent rester les fondations sur lesquelles nous construirons une Union plus forte, plus unie et plus démocratique.
Irish: Is iad na trí phrionsabal sin – an tsaoirse, an comhionannas agus an smacht reachta – an dúshraith nach mór a bheith againn i gcónaí chun Aontas atá níos aontaithe, níos láidre agus níos daonlathaí a thógáil.
French: Quand nous parlons de l'avenir, je sais d'expérience que de nouveaux traités et de nouvelles institutions ne sont pas les réponses attendues.
Irish: Nuair a dhírímid ár n-aird ar an todhchaí, is léir dom ó mo thaithí féin nach conradh nua ná institiúid nua atá an pobal a iarraidh.
French: Ce ne sont là que des moyens de parvenir à une fin – ni plus, ni moins.
Irish: Bealach chun sprioc a bhaint amach is ea iad, sin uile.
French: De nouveaux traités, de nouvelles institutions, cela nous parle, à nous, ici; à Strasbourg ou à Bruxelles.
Irish: Seans gur cás linn féin anseo in Strasbourg nó sa Bhruiséil iad.
French: Ailleurs, ils ne veulent pas dire grand-chose.
Irish: Is beag is cás le daoine sa saol mór iad, áfach.
French: Les réformes institutionnelles ne m'intéressent que si elles contribuent à rendre notre Union européenne plus efficace.
Irish: Ní suim liom athchóirithe institiúideacha ar a son féin amháin, caithfidh siad cur le héifeachtúlacht an Aontais Eorpaigh.
French: Au lieu de se lancer tête baissée dans de futurs changements de traités, qui devront venir un jour ou l'autre, nous devrions tout d'abord nous défaire de l'idée qui voudrait qu'on ne puisse gagner que si d'autres perdent.
Irish: In ionad athruithe ar na Conarthaí a lorg agus leor a ghabháil leis sin – déanfar na hathruithe sin ar aon chaoi – ní foláir dúinn an dearcadh atá againn a leasú, an dearcadh sin go gcaithfidh dream amháin a bheith in íochtar chun go bhféadfaidh dream eile a bheith in uachtar.
French: La démocratie est une question de compromis.
Irish: Dlúthchuid den daonlathas is ea an comhréiteach.
French: Et avec de bons compromis, tout le monde est gagnant à long terme.
Irish: Beidh gach aon dream in uachtar i ndeireadh na dála ach an comhréiteach ceart a dhéanamh.
French: Dans l'Union européenne les compromis ne sont ni négatifs, ni diffamants, ils permettent, au contraire, de combler et de réconcilier les différences.
Irish: Más Aontas níos aontaithe atá uainn ní beite dúinn an comhréiteach a shamhlú mar rud diúltach; ealaíon is ea é a ligeann dúinn tuairimí éagsúla a thabhairt le chéile.
French: Pour renforcer son unité, l'Union européenne doit aussi devenir plus inclusive.
Irish: Más Aontas níos aontaithe atá uainn, ní foláir dúinn bheith níos ionchuimsithí freisin.
French: Si nous voulons protéger nos frontières extérieures et, à juste titre, les renforcer encore davantage, nous devons laisser la Bulgarie et la Roumanie rejoindre immédiatement l'espace Schengen.Nous devrions aussi permettre à la Croatie d'en devenir membre à part entière, une fois que tous les critères seront remplis.
Irish: Má theastaíonn uainn ár dteorainneacha seachtracha a chosaint agus iad a neartú a thuilleadh, agus a chúis sin againn, is gá dúinn ligean don Bhulgáir agus don Rómáin teacht isteach i limistéar saorghluaiseachta Schengen láithreach bonn.Ba cheart dúinn cead a thabhairt don Chróit bheith ina ball iomlán de limistéar Schengen freisin ach na critéir uile is gá chuige sin a bheith comhlíonta.
French: Si nous voulons que l'euro unisse notre continent plutôt que de le diviser, il faut qu'il soit plus que la monnaie de quelques.
Irish: Más mian linn go dtabharfadh an euro muintir na mór-roinne seo le chéile in ionad iad a dheighilt, ní leor an euro a bheith mar airgeadra ag grúpa faoi leith tíortha amháin.
French: L'euro a vocation à devenir la monnaie unique de toute l'Union européenne.
Irish: Bhíothas ag súil leis ón tús gur airgeadra aonair an Aontais Eorpaigh ina iomláine a bheadh in airgeadra an euro.
French: Les Etats membres qui veulent intégrer la zone euro doivent aussi avoir la capacité de le faire.
Irish: Na Ballstáit sin atá ag iarraidh teacht isteach sa limistéar, ba cheart an deis sin a thabhairt dóibh.
French: C'est la raison pour la laquelle je propose la création d'un instrument d'adhésion à l'euro, offrant une assistance de pré-adhésion technique et parfois financière.
Irish: Sin é an fáth a bhfuilim ag moladh Ionstraim Aontachais don Euro a chur ar bun, lena gcuirfí cúnamh teicniúil agus fiú airgeadais ar fáil.
French: Si nous voulons que les banques soient soumises aux mêmes règles et à la même surveillance sur l'ensemble de notre continent, nous devons encourager tous les États membres à rejoindre l'union bancaire.
Irish: Má theastaíonn uainn bainc a bheith ann a oibríonn de réir na rialacha céanna agus an chórais maoirseachta chéanna fud fad na hEorpa, ba cheart dúinn a áitiú ar na Ballstáit uile teacht isteach san Aontas Baincéireachta.
French: Pour cela, il nous faut réduire les risques qui existent encore dans les systèmes bancaires de certains de nos États membres.
Irish: Ní foláir dúinn a bhfuil fágtha de rioscaí i gcuid de chórais bhaincéireachta na mBallstát a laghdú.
French: L'union bancaire ne peut fonctionner que si la réduction et le partage de ces risques vont de pair.
Irish: Ní fheidhmeoidh an tAontas Baincéireachta mura bhfuil laghdú riosca agus comhroinnt riosca ann le chéile.